„NYÍLT EGYFORDULÓS PÁLYÁZATI KIÍRÁS

Tököl Város Képviselő-testülete, az önkormányzat vagyonáról, a vagyontárgyak feletti tulajdonosi jogok gyakorlásáról szóló 15/2012. (IX.17.) számú rendelete alapján az alábbi pályázati felhívást teszi közzé:

1. A pályázati felhívás közzététele:

A kiíró, a pályázati felhívást közzétette Tököl Város honlapján (www.tokol.hu), és a térségi hirdetési újságban (IDESÜSS).

2. A Pályázati kiírás adatai:

**A pályázat kiírója:** Tököl Város Önkormányzat

**A pályázat bonyolítója:** Tököl Város Polgármesteri Hivatala

 (2316 Tököl, Fő u. 117.

Tel.: 24-520-900., e-mail: hivatal@tokol.hu)

**A pályáztatásra kerülő ingatlan:** Tököl, Fő utca 92. szám, 588 hrsz. alatti ingatlanon kialakított, D.1., megjelölésű 1 db külön bejáratú, bútorozatlan üzlethelyiség, amely a közművek tekintetében almérővel rendelkezik. Alapterület: 15,76 m2 üzlettér, 4,41 m2 raktár, 1,98-1,98 m2 öltöző, WC.

**A pályázat jellege:** Nyílt pályázat

**A pályázat célja**: Bérbeadás

**A bérlet időtartama:** 5 év /2017. 01.01-től - 2021. 12. 31-ig

**Minimálisan ajánlható bérleti díj: 1247-Ft/m2 /hó + ÁFA**

**Egyéb feltételek**:

1.) Kiíró tájékoztatja a pályázókat, hogy a tököli 588 hrsz. alatti ingatlan társtulajdonosaival „Ingatlan használati megosztási szerződést” kötött, amely szerződés és a Ptk. alapján, azonos ajánlat esetén társtulajdonost *előbérleti jog illeti meg*, illetve betartása a bérlőkre is kiterjed.

1.)A kiválasztásra kerülő bérlő köteles az üzemeltetéssel összefüggésben a mindenkor hatályos kereskedelmi, adóhatósági, munkavédelmi, tűzvédelmi, egészségügyi (HACCP) és környezetvédelmi szabályokat betartani, és a szükséges hozzájárulásokat beszerezni.

**Az ajánlat minimális tartalmi elemei:** -A pályázónak nyilatkoznia kell arról, hogy elfogadja-e a pályázati feltételeket, és összegszerűen nyilatkoznia kell az üzlet-helyiség használatáért felkínált bérleti díj havi **nettó** összegéről, illetve az üzlethelyiségben folytatni kívánt kereskedelmi – szolgáltató tevékenység jellegéről.

**Az elbírálás szempontjai:** 1.) Az ajánlott bérleti díj,

2) Folytatni kívánt tevékenység (előnyt élvez az a tevékenység, amely a környezetre nincs zavaró hatással.)

**Fizetés módja:** A bérleti díjat havonta előre egy összegben kell fizetni, a közműköltségeket azok felmerülésekor.

 **Bérbeadó kéthavi bérleti díjnak megfelelő összeget kér kaucióként.**

**Az ajánlatok benyújtásának helye:** Tököl Város Polgármesteri Hivatal. Tököl, Fő út 117.

**Az ajánlatok benyújtásának módja:** Az ajánlatok benyújthatók személyesen vagy postai úton. Az ajánlatokat zárt borítékban **„Üzlet bérleti ajánlat”** megjelöléssel kell ellátni. A boríték semmilyen utalást ne tartalmazzon az ajánlattevő személyére vonatkozólag.

**Az ajánlatok benyújtásának határideje:** 2016. november 14*. 1000 óra*

A pályázat nyilvános bontásának ideje: 2016. november 14*. 1000 óra*

**A bérlő kiválasztása:**  2016.novemberi-decemberi képviselő-testületi ülésen

**Egyéb információ:**

**-**A kiíró fenntartja magának azt a jogot, hogy a pályázati eljárást akár indokolás nélkül is eredménytelennek nyilvánítsa.

Az ingatlan, igény szerint, a kiíróval egyeztetett időpontban a helyszínen megtekinthető.”

Tököl, 2016. október 27.

H o f f m a n Pál Dr. Rupp-Müller Melinda

polgármester jegyző